



[image: ]
TEISĖJŲ TARYBA
NUTARIMAS
DĖL TEISĖJŲ TARYBOS 2017 M. KOVO 31 D. NUTARIMO NR. 13P-55-(7.1.2) „DĖL TEISMŲ SISTEMOS APDOVANOJIMŲ TVARKOS APRAŠO PATVIRTINIMO“ PAKEITIMO 

2021 m. gegužės 28 d. Nr. 13P-73-(7.1.2)  
Vilnius

Teisėjų taryba n u t a r i a:
1. Pakeisti Teismų sistemos apdovanojimų tvarkos aprašą, patvirtintą Teisėjų tarybos 2017 m. kovo 31 d. nutarimu Nr. 13P-55-(7.1.2) „Dėl Teismų sistemos apdovanojimų tvarkos aprašo patvirtinimo“:
1.1. Pakeisti 1 punktą ir jį išdėstyti taip:
„1. Teismų sistemos apdovanojimų tvarkos aprašas nustato Teismų sistemos apdovanojimų rūšis, skyrimo, įforminimo, nešiojimo, įteikimo, panaikinimo ir netekimo tvarką.“
1.2. Pakeisti 4 punktą ir jį išdėstyti taip:
„4. Pasižymėjimo arba garbės ženklas gali būti skiriamas už svarų ir esminį indėlį į Lietuvos Respublikos teismų ir (ar) teisinės sistemos plėtrą ir tobulinimą bei demokratijos ir teisingumo stiprinimą Lietuvos Respublikoje ir kitose valstybėse, teisingumo sektoriaus politikos kūrimą ir įgyvendinimą, tarptautinio bendradarbiavimo teisingumo srityje skatinimą ir (ar) tarptautinių ryšių plėtojimą, ypač svarbius mokslo pasiekimus teisės srityje, už pavyzdingą bei pasiaukojantį pareigų vykdymą teisingumo srityje, teismų autoriteto stiprinimą ir pasitikėjimo teismais didinimą, teisinių žinių ir profesionalumo skatinimą bei plėtojimą. Apdovanojimo rūšis parenkama atsižvelgiant į nuopelnų svarbą.“
1.3. Pakeisti 6 punktą ir jį išdėstyti taip:
	„6. Apdovanojimui pateiktų asmenų kandidatūras, kitus su apdovanojimais susijusius klausimus svarsto ir savo išvadas Teisėjų tarybai teikia Teismų sistemos apdovanojimų komisija (toliau – Komisija). Komisijos sudarymą ir veiklą reglamentuoja Teisėjų tarybos nutarimu patvirtinti Teismų sistemos apdovanojimų komisijos nuostatai.“
1.4. Pakeisti 7 punktą ir jį išdėstyti taip:
	„7. Siūlymus Komisijai dėl asmens apdovanojimo pasižymėjimo ar garbės ženklu turi teisę teikti teismų pirmininkai, teismų savivaldos institucijos ir komisijos, teisėjų profesinių organizacijų vadovai, Teisėjų padėjėjų asociacijos ir kitų teismų darbuotojų profesinių organizacijų vadovai, Nacionalinės teismų administracijos direktorius. Siūlymas dėl Teismų sistemos apdovanojimo skyrimo asmeniui turi būti pateiktas ne vėliau kaip prieš mėnesį iki artimiausios įteikimo dienos.“
1.5. Papildyti 81 punktu:
„81. Komisija, išnagrinėjusi teikime dėl Teismų sistemos apdovanojimo skyrimo asmeniui pateiktą medžiagą, atsižvelgdama į nuopelnų svarbą, Komisijos narių (nario) siūlymu gali parinkti kitą apdovanojimo rūšį nei buvo siūloma teikime.“
1.6. Papildyti 82 punktu:
	„82. Komisijai priėmus sprendimą nepatarti dėl asmens apdovanojimo pasižymėjimo ar garbės ženklu, Komisija gali kreiptis į Teisėjų tarybą siūlydama pareikšti padėką teikime nurodytam asmeniui.“
1.7. Pakeisti 9 punktą ir jį išdėstyti taip: 
„9. Sprendimus dėl apdovanojimų skyrimo ir padėkos pareiškimo priima Teisėjų taryba, atsižvelgusi į Komisijos išvadą.“
1.8. Pakeisti 10 punktą ir jį išdėstyti taip: 
	„10. Asmenys, teisti už nusikalstamas veikas, taip pat galiojančią administracinę, tarnybinę ar drausminę nuobaudą turintys asmenys negali būti teikiami apdovanoti.“

1.9. Pakeisti 11 punktą ir jį išdėstyti taip: 
	„11. Pasižymėjimo arba garbės ženklo įteikimas asmeniui yra patvirtinamas Teisėjų tarybos nutarimu, kuriame turi būti nurodytas apdovanojimo skyrimo pagrindas, asmens, kuriam skiriamas apdovanojimas, vardas ir pavardė, pareigos ir kita svarbi informacija.“
1.10. Pakeisti 12 punktą ir jį išdėstyti taip: 
	„12. Pasižymėjimo arba garbės ženklas asmeniui iškilmingai įteikiamas gruodžio 15-ąją, Lietuvos teismų dieną, arba paskutiniame kalendorinių metų Teisėjų tarybos posėdyje. Ypatingais atvejais, pasižymėjimo arba garbės ženklas asmeniui gali būti įteikiamas ir kitu metu. Be Teisėjų tarybos narių dalyvauti įteikimo ceremonijoje gali būti kviečiami ir kiti asmenys. Apdovanotam asmeniui įteikiamas apdovanojimas ir Teisėjų tarybos nutarimo kopija.“
1.11. Pakeisti 13 punktą ir jį išdėstyti taip: 
	„13. Asmenys, gavę apdovanojimus, įrašomi į Teisėjų tarybos garbės knygą, kurioje nurodoma asmens, kuriam skiriamas apdovanojimas, vardas ir pavardė, apdovanojimo rūšis, Teisėjų tarybos nutarimo dėl apdovanojimo skyrimo data ir numeris.“
1.12. Pakeisti 15 punktą ir jį išdėstyti taip: 
	„15. Tos pačios rūšies apdovanojimas asmeniui antrą kartą neteikiamas.“ 
1.13. Papildyti 161 punktu: 
„161. Informaciją dėl apdovanojimų skyrimo skelbia Nacionalinė teismų administracija internetinėje svetainėje www.teismai.lt.“
1.14. Pakeisti 17 punktą ir jį išdėstyti taip: 
„17. Siūlyti svarstyti klausimą dėl apdovanotam asmeniui skirto apdovanojimo panaikinimo Komisijai turi teisę bet kuris asmuo, kuriam tapo žinoma apie 18.1–18.4 papunkčiuose numatytas aplinkybes.“
1.15. Papildyti 181 punktu: 
„181. Apdovanojimo panaikinimo klausimas svarstomas ir įforminamas mutatis mutandis šio Aprašo III skyriuje nustatyta tvarka.“
1.16. Pakeisti V skyriaus pavadinimą ir jį išdėstyti taip: 
„V SKYRIUS. APDOVANOJIMŲ NETEKIMAS IR PRARADIMAS“
1.17. Pakeisti 21 punktą ir jį išdėstyti taip: 
„21. Praradus Teisėjų tarybos nutarimo, kuriuo asmeniui skirtas apdovanojimas, kopiją, gali būti išduota nauja kopija.“

